Калі мяне пытаюцца: “Як справы?” – я заўсёды адказваю: “Цудоўна”. Спрацоўвае правіла маёй першай выкладчыцы замежнай мовы. Яна тлумачыла, што пераклад англійскага прывітання не варта ўспрымаць літаральна. Англічане пытаюцца пра хаду справаў не для таго, каб атрымаць дэталёвую справаздачу з усімі нягодамі і праблемамі. А толькі, каб засведчыць сваю прыязнасць да чалавека. І ён не мусіць грузіць суразмоўцу дакладным пералікам сваіх праблем. Нам таксама прыемна чуць ад іншых гэтае кароткае “цудоўна” у адказ.